Toshkent shahrining Yunusobod tumanida olib borilayotgan yo‘l ta’mirlash ishlari tufayli ikki ko‘chada harakatlanish vaqtinchalik to‘xtatiladi. Yo‘l ta’mirlash ishlari tufayli Yunusobod tumanida 6 aprel kuni quyidagi yo‘l qismlari harakatlanish uchun yopiladi: 1) Ahmad Donish ko‘chasidagi ikkilamchi yo‘l — KHAYdan Bog‘iravon 2-tor ko‘chasigacha;  2) Ahmad Donish ko‘chasidagi ikkilamchi yo‘l — Bog‘iravon 2-tor ko‘chasidan KHAYgacha; «Mazkur yo‘l qismida tirbandliklarning oldini olish uchun haydovchilarga aylanma yo‘llardan foydalanishni tavsiya qilamiz. Noqulayliklar uchun uzr so‘raymiz!» deyiladi hokimlik xabarida. Bundan avvalroq Yunusobod dehqon bozori qarshisidagi yo‘lda yuzaga kelgan nosozlik tufayli avtomobil harakati cheklanishi xabar qilingandi.